SET ปิดเช้าบวก 10 จุด รับงบ “แบงก์” Q3 ออกมาดี จับตาบ่ายวิ่งต่อ!
SET ปิดเช้าบวก 10 จุด รับผลประกอบการกลุ่มแบงก์ออกมาดี แนวโน้มช่วงบ่ายคาดดัชนีเคลื่อนไหวในแดนบวกได้ต่อ ให้แนวต้าน 1,600-1,610 จุด และแนวรับ 1,590 จุด
SET ปิดเช้าบวก 10 จุด รับผลประกอบการกลุ่มแบงก์ออกมาดี แนวโน้มช่วงบ่ายคาดดัชนีเคลื่อนไหวในแดนบวกได้ต่อ ให้แนวต้าน 1,600-1,610 จุด และแนวรับ 1,590 จุด
25 ต.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้าปรับขึ้นตามตลาดหุ้นอื่นในภูมิภาคเอเชีย โดยมีปัจจัยบวกจากผลประกอบการในไตรมาส 3/65 กลุ่มธนาคารพาณิชย์ออกมาดี และนักลงทุนคลายกังวลธนาคารกลางสหรัฐ (เฟด) จะเร่งขึ้นอัตราดอกเบี้ย เนื่องจากตลาดฯคาดการประชุมเฟด พ.ย.นี้จะขึ้นดอกเบี้ย 0.75% น้อยกว่าที่เคยกังวลว่าจะเป็น 1% ซึ่งนักลงทุนรับข่าวไปพอสมควรแล้ว
อย่างไรก็ตาม มองว่าการที่ตลาดฯ ปรับตัวขึ้นมาเป็นเพียงการรีบาวด์ระยะสั้น โดยระยะกลางคาดว่านักลงทุนจะเริ่มกลับมากังวลภาวะเศรษฐกิจถดถอยอีกครั้งหลังตัวเลขเศรษฐกิจสหรัฐออกมาไม่ค่อยดีนัก
สำหรับแนวโน้มตลาดหุ้นไทยในช่วงบ่าย นายวทัญ คาดว่าดัชนีฯ จะเคลื่อนไหวในแดนบวกได้ต่อ โดยให้แนวต้าน 1,600-1,610 จุด และแนวรับ 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,330.07 ล้านบาท ปิดที่ 142.00 บาท ลดลง 4.00 บาท
DELTA มูลค่าการซื้อขาย 2,104.07 ล้านบาท ปิดที่ 648.00 บาท เพิ่มขึ้น 22.00 บาท
PTTEP มูลค่าการซื้อขาย 1,571.09 ล้านบาท ปิดที่ 174.50 บาท เพิ่มขึ้น 2.00 บาท
EA มูลค่าการซื้อขาย 1,556.91 ล้านบาท ปิดที่ 96.50 บาท เพิ่มขึ้น 1.00 บาท
PTT มูลค่าการซื้อขาย 1,102.87 ล้านบาท ปิดที่ 35.50 บาท เพิ่มขึ้น 0.75 บาท